stanford-oval/wikipedia huggingface dataset:
Venäjän translitterointi
ISO 9

ISO 9 -standardia eli kansainvälistä standardia käytetään nimensä mukaisesti kansainvälisessä tiedonvälityksessä. Standardi otettiin käyttöön vuonna 1954, ja sitä uudistettiin vuosina 1968 ja 1995. Merkittävimmät käyttöalat ovat bibliografiat, tieteellisten kirjastojen tietojärjestelmät, tieteellinen tutkimus ja muu kansainvälinen toiminta. ISO 9 -standardin mukaisesti translitteroitu teksti voidaan mekaanisesti palauttaa takaisin alkuperäiseen kyrilliseen asuunsa.
| Kirjain | Translitteraatio | Esimerkki | Esimerkki |
| --- | --- | --- | --- |
| А а | a | Анапа | Anapa |
| Б б | b | Бабаево | Babaevo |
| В в | v | Всеволожск | Vsevoložsk |
| Г г | g | Гагарин | Gagarin |
| Д д | d | Дедовск | Dedovsk |
| Е е | e | Егорьевск, Гаджиево, Дальнереченск | Egorʹevsk, Gadžievo, Dalʹnerečensk |
| Ё ё | ë | Горбачёв, Тимашёвск, Хрущёв, Королёв | Gorbačëv, Timašëvsk, Hruŝëv, Korolëv |
| Ж ж | ž | Железнодорожный | Železnodorožnyj |
| З з | z | Заозёрск | Zaozërsk |
| И и | i | Ишим, Краснотурьинск | Išim, Krasnoturʹinsk |
| Й й | j | Ясный, Валдайский район, Каспийск, Йошкар-Ола, Чайковский | Âsnyj, Valdajskij rajon, Kaspijsk, Joškar-Ola, Čajkovskij |
| К к | k | Копейск | Kopejsk |
| Л л | l | Лихославль | Lihoslavlʹ |
| М м | m | Мурманск | Murmansk |
| Н н | n | Ногинск | Noginsk |
| О о | o | Олонец | Olonec |
| П п | p | Почеп | Počep |
| Р р | r | Рязань | Râzanʹ |
| С с | s | Сестрорецк | Sestroreck |
| Т т | t | Тольятти | Tolʹâtti |
| У у | u | Уссурийск | Ussurijsk |
| Ф ф | f | Фатеж | Fatež |
| Х х | h | Хабаровск | Habarovsk |
| Ц ц | c | Цивильск | Civilʹsk |
| Ч ч | č | Чита | Čita |
| Ш ш | š | Шушары | Šušary |
| Щ щ | ŝ | Щёлково | Ŝëlkovo |
| Ъ ъ | ʺ | субъект | subʺekt |
| Ы ы | y | Кызыл | Kyzyl |
| Ь ь | ʹ | Козьмодемьянск | Kozʹmodemʹânsk |
| Э э | è | Энгельс | Èngelʹs |
| Ю ю | û | Юрюзань | Ûrûzanʹ |
| Я я | â | Ярославль | Âroslavlʹ |
SFS 4900:n ja ISO 9:n erot

Tiivistelmä SFS 4900- ja ISO 9 -standardien eroavaisuuksista:
| Kirjain | SFS 4900 | ISO 9 |
| --- | --- | --- |
| Е е | e, je | e |
| Ё ё | o, jo | ë |
| И и | i, ji | i |
| Й й | i, j, – | j |
| Ц ц | ts | c |
| Ч ч | tš | č |
| Щ щ | štš | ŝ |
| Ъ ъ | – | ʺ |
| Ь ь | – | ʹ |
| Э э | e | è |
| Ю ю | ju | û |
| Я я | ja | â |
SFS 4900 -standardin rajoitukset

SFS 4900 -standardin mukaan kansallista translitterointitapaa ei sovelleta tapauksessa, jossa julkisuuden henkilö kirjoittaa tai on kirjoittanut nimensä aina samalla tavalla, niin että sille on muodostunut sovinnainen muoto. Standardi antaa esimerkkinä seuraavat nimet: Anastasia, Nikolajeff, Sinebrychoff, Brailowsky, Cherkassky, Horowitz.
Aiheesta muualla

Jukka Korpela: Venäjän ja muiden slaavilaisten kielten translitterointi
Jukka Korpela: Työkalu SFS 4900- ja ISO 9 -standardien mukaiseen translitterointiin
Transliteration of the Russian alphabet (englanniksi)
Siirtokirjoituksesta Kielitoimiston ohjepankissa
Kotimaisten kielten tutkimuskeskus: Venäläisten henkilönimien opas: Oikeinkirjoitus- ja painotusohjeita (pdf) (2005)
Kotimaisten kielten tutkimuskeskus: Venäjän federaation paikannimiä (pdf) (2010)
Vitsalampi (Mäntyharju)

| Vitsalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°13′19″N, 26°58′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Koirajärveen 
Järvinumero:  14.984.1.041
Mittaustietoja
Pinnankorkeus:  115,4 m  
Pituus:  260 m  
Leveys:  150 m  
Rantaviiva:  0,66 km  
Pinta-ala:  2,286 ha  
Saaria:  ei saaria 
 fiVitsalampi 
Vitsalampi  on Etelä-Savossa Mäntyharjulla  Haimin lähellä sijaitseva lampi.
Maantietoa

Lampi on 260 metriä pitkä, 150 metriä leveä, ja sen pinta-ala on 2,3 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 115,4 metriä mpy.
Vladimir Jugović

| 0 | 1 | 2 |
| --- | --- | --- |

Henkilötiedot
Syntymäaika: 30. elokuuta 1969 (ikä 55)
Syntymäpaikka: Milutovac, Jugoslavia
Pelipaikka: Keskikenttäpelaaja
Seurat
| Vuodet | Seura | O (M) |
| 1989–1992 1990 1992–1995 1995–1997 1997–1998 1998–1999 1999–2001 2001–2003 2003–2004 2004–2005 | Belgradin Punainen tähti → Rad (laina) Sampdoria Juventus Lazio Atlético Madrid Inter Monaco Admira Wacker Ahlen |  |
Maajoukkue
| 1991–1992 1994–2002 | Jugoslavian SLT Jugoslavian LT | 4 (1) 37 (2) |
Vladimir Jugović (serb. Владимир Југовић, s. 30. elokuuta 1969 Milutovac, Jugoslavia) on serbialainen jalkapalloilija, joka pelasi Jugoslavian maajoukkueessa vuosina 1991–2002.
Ura

Jugović oli pelipaikaltaan keskikenttäpelaaja. Hän pelasi yleensä hyökkäävässä roolissa.
Jugović pelasi ammattilaisena vuosina 1989–2005. Hän edusti Jugoslaviassa Belgradin Punaista tähteä ja Radia, Italiassa Sampdoriaa, Juventusta, Laziota ja Interiä, Espanjassa Atlético Madridia, Ranskassa Monacoa, Itävallassa Admira Wackeria sekä Saksassa Ahlenia.
Jugović voitti Euroopan cupin/Mestarien liigan Belgradin Punaisen tähden riveissä vuonna 1991 ja Juventuksen riveissä vuonna 1996. Hän teki ratkaisumaalin vuoden 1996 loppuottelun rangaistuspotkukilpailussa.
Jugović pelasi Jugoslavian sosialistisen liittotasavallan maajoukkueessa vuosina 1991–1992 neljä ottelua tehden yhden maalin ja Jugoslavian liittotasavallan maajoukkueessa vuosina 1994–2002 37 ottelua tehden kaksi maalia. Hän edusti Jugoslavian liittotasavaltaa vuoden 1998 MM-kilpailuissa ja vuoden 2000 EM-kilpailuissa.
Saavutukset

Euroopan cup/Mestarien liiga 1991, 1996
Intercontinental Cup 1991, 1996
UEFA Super Cup 1996
Jugoslavian-mestaruus 1991, 1992
Italian-mestaruus 1997
Italian cup 1994, 1998
Viimeinen tukkilainen

| Viimeinen tukkilaien Pekka Himanka |
| --- | --- | --- |

Studioalbumin tiedot
 Julkaistu: 1978
 Formaatti: LP-levy, C-kasetti
 Tyylilaji: iskelmä
 Kesto: 43.34
 Levy-yhtiö: Finndisc
 Levymerkki: Rondo
Pekka Himangan muut julkaisut
| Maailman valot 1976 | Viimeinen tukkilaien 1978 | Jäi Lappiin sydämein 1979 |
Viimeinen tukkilainen on Pekka Himangan neljäs studioalbumi, joka julkaistiin vuonna 1978 levymerkillä Rondo.
Kappaleet

Viimeinen tukkilainen – 3.16
Elämän onni – 2.51
Taas voi tanssia illoin – 2.29
Krinjitsa – 3.40
Kotikoivun luona – 2.39
En sydämillä kauppaa tee – 4.13
Juorupeili – 2.42
Laulu nuoruudenystäville – 2.49
Lehtolapsi – 3.24
Syysikävä – 4.00
Hei − humppaa hei! – 2.12
Kiireiden lapsi – 2.34
Miksi sen teit – 3.08
Kihlajaisliina – 3.42
Aiheesta muualla

Viimeinen tukkilainen discogs.com -sivustolla
Wolf-luokka

| Wolf-luokka |
| --- | --- |


Tekniset tiedot
Uppouma:  510 t
Pituus:  70,4 m
Leveys:  6,6 m
Syväys:  2,8 m
Koneteho:  8 500 shp
Nopeus:  30 solmua
Miehistöä:  83
Aseistus
Meritorjunta:  4 x 75 mm tykkiä 4 x konekivääriä 2 x 457 mm torpedoputkea
Wolf-luokka eli Roofdier-luokka oli Alankomaiden kuninkaallisen laivaston ensimmäinen torpedovenehävittäjäluokka, johon kuului kahdeksan ennen ensimmäistä maailmansotaa valmistettua alusta. Ne oli suunniteltu Alankomaiden Itä-Intiaan.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. Wolf | Koninklijke Maatschappij De Schelde, Vlissingen | - | 17. syyskuuta 1910 | - | poistettu alusluettelosta 1924 |
| Hr. Ms. Fret | De Schelde | - | 15. lokakuuta 1910 | - | poistettu alusluettelosta 1922 |
| Hr. Ms. Bulhond | De Schelde | - | 20. joulukuuta 1911 | - | poistettu alusluettelosta 1927 |
| Hr. Ms. Jakhals | De Schelde | - | 20. tammikuuta 1912 | - | poistettu alusluettelosta 1928 |
| Hr. Ms. Hermelijn | De Schelde | - | 22. helmikuuta 1913 | - | poistettu alusluettelosta 1925 |
| Hr. Ms. Lynx | De Schelde | - | 24. joulukuuta 1912 | - | poistettu alusluettelosta 1928 |
| Hr. Ms. Vos | Wilton-Fijenoord, Rotterdam | - | 28. kesäkuuta 1913 | - | poistettu alusluettelosta 1928 |
| Hr. Ms. Panter | Fijenoord | - | 9. syyskuuta 1913 | - | poistettu alusluettelosta 1934 |
Vladimir Jurkevitš

Vladimir Jurkevitš työstämässä pienoismallia SS Normandiesta
Vladimir Ivanovitš Jurkevitš (ven. Влади́мир Ива́нович Юрке́вич, 1885–1964) oli venäläinen laivasuunnittelija, joka suunnitteli aluksia Venäjällä, Ranskassa ja Yhdysvalloissa. Hänen kuuluisin luomuksensa oli S/S Normandie.
Elämäkerta

Jurkevitš opiskeli 1903–1907 Pietarissa. Valmistumisensa jälkeen hän meni Kronstadtin laivastokouluun. Venäjälle tuhoisan Venäjän–Japanin sodan jälkeen hän työskenteli kotimaansa laivaston ajanmukaistamiseksi. Hän omistautui työlleen täysin, ja vuonna 1911 valmistunutta taistelulaiva Sevastopolia pidettiin aikaansa edellä olevana. Lisäksi hän oli mukana sukellusveneiden suunnittelussa.
Venäjän sisällissodassa Jurkevitš kannatti valkoisia. Kun Pjotr Wrangelin johtama Etelä-Venäjän armeija kärsi 1920 tappion Krimillä, hän siirtyi Turkkiin.
Elämä Turkissa oli vaikeaa. Jurkevitš ei saanut oman alansa töitä, vaan työskenteli satamassa ahtaajana ja korjasi toisten emigranttien kanssa autoja. Hän siirtyi 1922 Pariisiin.
Ranskassa Jurkevitšin elämä vähitellen koheni. Hän työskenteli aluksi sorvaajana Renaultin autotehtaalla ja piirsi rakennepiirustuksia telakalla. 
Hänelle tuli tilaisuus esitellä suunnitelmiaan Cunard Linelle, joka oli suunnittelemassa uutta RMS Queen Marya. Hän esitti, että jos alus rakennettaisiin hänen suunnitelmiensa mukaan, sen teho nousisi yhden kuudesosan verran. Cunard Linen johto torjui suunnitelman liian radikaalina.
Jurkevitš pääsi töihin Penhoët-yhtiöön, jolla oli yksinoikeus matkustajalaivojen suunnitteluun. Yhtiö oli saanut tilauksen suuresta Atlantin linjalaivasta. Aluksesta oli tuleva myöhemmin kuuluisa S/S Normandie. Jurkevitš päätti tehdä työn lähes kokonaan yksin. Hän aloitti 1929 suunnittelun ja työskenteli lähes ympärivuorokautisesti.
Talouskriisi ja muut vaikeudet aiheuttivat sen, että Normandie teki neitsytmatkansa vasta 1935. Aluksen keskinopeus oli lähes 30 solmua, millä se voitti Atlantin Sinisen nauhan. Jurkevitšin luomat vallankumoukselliset tekniset ratkaisut tekivät Normandiesta lähes yhtä nopean kuin Queen Marysta, jonka koneet tuottivat 200 000 hevosvoiman tehon. Normandien koneet tuottivat 160 000 hevosvoiman tehon ja kuluttivat huomattavasti vähemmän polttoainetta.
Jurkevitš oli viimein saavuttanut menestystä. Hän perusti suunnittelutoimiston BAKNI. Toimisto sai asiakkaita monista Euroopan maista, kun haluttiin joko rakentaa uusi laiva tai uudistaa vanhaa. Jurkevitš siirtyi maaliskuussa 1937 Yhdysvaltoihin, missä hän perusti suunnittelutoimiston Yourkevitch Ship Design Inc. Vuoteen 1938 mennessä oli Jurkevitšin suunnitelmien mukaan rakennettu tai uudistettu 42 alusta. Hän luennoi laivanrakennuksesta Michiganin yliopistossa ja Massachusetts Institute of Technologyssa. Toisen maailmansodan aikana hän oli Yhdysvaltain laivaston teknisenä neuvonantajana.
Vuosina 1954–1957 Jurkevitš työskenteli projektissa, jonka tarkoituksena oli rakentaa laiva, joka purjehtisi Euroopasta Amerkikkaan kolmessa päivässä. Laivaan mahtuisi 6 000 matkustajaa, ja matkalipun hinta olisi ollut vain 50 dollaria. Ainuttakaan laivaa ei lopulta rakennettu. Jurkevitš konsultoi laivansuunnittelijoita Yhdysvalloissa, Kanadassa ja Britanniassa kuolemaansa asti.
Aiheesta muualla

300.years.spb.ru (Arkistoitu – Internet Archive)
William L. Marcy

| William L>  Marcy |
| --- | --- |

New Yorkin 11. kuvernööri
 1. tammikuuta 1833 – 31. joulukuuta 1838  
Varakuvernööri:  John Tracy
Edeltäjä:  Enos T. Throop
Seuraaja:  William H. Seward
Henkilötiedot
Syntynyt: 12. joulukuuta 1786 Southbridge, Massachusetts
Kuollut: 4. heinäkuuta 1857 (70 vuotta) Ballston Spa, New York
Puoliso:  Dolly Newell
Tiedot
Puolue:  Demokraatit
 Nimikirjoitus
William Learned Marcy (12. joulukuuta 1786 Southbridge, Massachusetts – 4. heinäkuuta 1857 Ballston Spa, New York) oli yhdysvaltalainen poliitikko, joka toimi New Yorkin osavaltion kuvernöörinä sekä maansa sota- ja ulkoministerinä.
Marcy toimi New Yorkin korkeimman oikeuden tuomarina 1829–1831, jonka jälkeen hän istui demokraattiedustajana senaatissa vuoteen 1833. Hän oli New Yorkin kuvernööri 1833–1838. Hän toimi presidentti James Knox Polkin sotaministerinä vuosina 1845–1849. Hän pyrki demokraattien presidenttiehdokkaaksi 1852, mutta hävisi. Seuraavana vuonna presidentti Franklin Pierce nimitti Marcyn ulkoministerikseen, ja hän palveli vuoteen 1857.
Vladimír Sičák

| Vladimír Sičák |
| --- | --- |

Henkilötiedot
Syntynyt: 1. joulukuuta 1980 (ikä 43) Hradec Králové, Tšekkoslovakia
Kansalaisuus:   Tšekki
Jääkiekkoilija
Lempinimi:  Ziggy
Pelipaikka:  puolustaja
Maila:  vasen
Pituus:  179 cm
Paino:  89 kg
Seura
Seura:  HC Pardubice
Sarja:  ČEL
Pelinumero:  3
Pelaajaura
Pääsarjaura:  1997–
Aik. seurat:  HC České Budějovice (ČEL) Orlando Solar Bears (IHL) Greenville Grrrowl (ECHL) HPK (SML) MODO Hockey (SEL) TPS (SML) Malmö IF (SEL) HC Vítkovice (ČEL) Kärpät (SML)
Vladimír Sičák (s. 1. joulukuuta 1980 Hradec Králové, Tšekkoslovakia) on tšekkiläinen jääkiekkoilija, pelipaikaltaan puolustaja. Hän siirtyi kaudeksi 2011–2012 Tšekin Extraligan pelaavaan HC Pardubiceen. Sičák tunnetaan pienehköstä koostaan huolimatta periksiantamattomana puolustajana, joka on hyvä kaksinkamppailuissa.
Ura

Sičák on Mountfield České Budějovicen kasvatti. Hän pelasi ensimmäiset Extraligan ottelunsa kaudella 1997–1998 noin 17-vuotiaana. Sičákin isä allekirjoitti pojalleen sopimuksen Extraligaan, koska Sičák oli vielä alaikäinen. Täyttäessään 18 vuotta hänen agenttinsa mielestä Sičákin täytyi neuvotella seuransa kanssa uusi sopimus. Mountfield České Budějovice ei kuitenkaan suostunut siihen, joten Sičák siirtyi kesken kauden 1998–1999 WHL-joukkue Medicine Hat Tigersin riveihin. Toisena vaihtoehtona hänellä olisi ollut vain jatkaa kasvattajaseurassaan.
Sičák oli kesän 1998 koko CHL Import Draftin ensimmäinen pelaaja. Odotuksista huolimatta häntä ei varattu NHL:ään, mutta hän pelasi Pohjois-Amerikassa kolmen kauden ajan. Sičák teki kaudeksi 1999–2000 sopimuksen Atlanta Thrashersin kanssa, mutta hän pelasi kauden WHL:ssä. Kausi oli hänelle menestys, kun Sičák valittiin joukkueen ahkerimmaksi pelaajaksi, parhaaksi puolustajaksi ja arvokkaimmaksi pelaajaksi. Kausi 2000–2001 kului IHL:ssä ja ECHL:ssä. Keväällä 2001 Sičák voitti IHL-joukkue Orlando Solar Bearsissa Turner Cupin, joka jäi koko liigan historian viimeiseksi, kun IHL lakkautettiin.
Kaudeksi 2001–2002 Sičák siirtyi SM-liigaan ja HPK:hon kehittymään. Hän teki aluksi vuoden mittaisen sopimuksen, mutta jatkoi sitä vielä toisella vuodella keväällä 2002 pelattuaan hyvän kauden. Joulukuussa 2002 Sičák teki kahden vuoden jatkosopimuksen. HPK:ssa avainpelaajiin kuulunut Sičák viihtyi joukkueessa kevääseen 2005 saakka. Hän voitti HPK:ssa neljän kauden aikana kolme SM-pronssia: vuosina 2002, 2003 ja 2005.
Keväällä 2005 Sičák teki sopimuksen Ruotsin Elitserienin MODO Hockeyn kanssa. Hän kärsi syyskaudella loukkaantumisista ja purki sopimuksensa tammikuussa 2006. Sičák löysi kuitenkin nopeasti itselleen uuden seuran, sillä hän palasi SM-liigaan ja teki sopimuksen TPS:n kanssa. Sopimuksessa oli optio kaudesta 2006–2007, jonka hän käytti. Sičákin sopimus tuli hyvään ajankohtaan TPS:n kärsittyä puolustajapulasta. Hän ei kuitenkaan jatkanut kevääseen 2007, vaan Sičák siirtyi tammikuussa 2007 loppukaudeksi Elitserien-joukkue Malmö IF:n riveihin.
Kaudeksi 2007–2008 Sičák palasi Mountfield České Budějoviceen. Joukkue oli runkosarjan ensimmäinen ja Sičák pääsi pelaamaan kaudella 2008–2009 Champions Hockey Leagueessa. Sičák siirtyi kaudeksi 2009–2010 HC Vítkovicen riveihin. Hän oli Extraligan puolustajien maalipörssin voittaja yhdeksällä osumallaan yhdessä HC Plzeň 1929:n Jaroslav Modrýn kanssa.
Sičák palasi taas kaudeksi 2010–2011 SM-liigaan ja siirtyi vuoden mittaisella sopimuksella Oulun Kärppiin. Hän pelasi Kärpissa kauden ja palasi sen jälkeen kotimaahansa, kun hän teki sopimuksen Extraligan HC Pardubicen kanssa.
Maajoukkue

Sičák ei ole pelannut miesten arvokisoissa, mutta on pukenut Tšekin paidan yhteensä 24 kertaa Euro Hockey Tour -peleissä ja antanut pelaamissaan otteluissaan yhden syöttöpisteen. Hän debytoi A-maajoukkueessa kaudella 2004–2005.
Sičák pelasi myös alle 18-vuotiaiden EM-kilpailuissa vuonna 1998.
William Lamb

| William Lamb |
| --- | --- |

Yhdistyneen kuningaskunnan pääministeri
 16. heinäkuuta 1834 – 14. marraskuuta 1834  
Monarkki:  Vilhelm IV
Edeltäjä:  Charles Grey
Seuraaja:  Arthur Wellesley (sijainen) Robert Peel
 18. huhtikuuta 1835 – 30. elokuuta 1841  
Monarkki:  Vilhelm IV Viktoria
Edeltäjä:  Robert Peel
Seuraaja:  Robert Peel
Henkilötiedot
Syntynyt: 15. maaliskuuta 1779 Lontoo, Englanti
Kuollut: 24. marraskuuta 1848 (69 vuotta) Brocket Hall, Hertfordshire
Arvonimi: 2. varakreivi Melbourne
Puoliso:  Caroline Lamb
Tiedot
Puolue:  Whigit
 Nimikirjoitus
William Lamb (1779–1848), 2. varakreivi Melbourne,  oli brittiläinen poliitikko, joka toimi Ison-Britannian sisäministerinä vuosina 1830–1834 ja pääministerinä vuonna 1834 ja uudelleen 1835–1841. Hän edusti whigejä. Lambin menestys politiikassa perustui hänen sosiaalisiin taitoihinsa; hänen poliittiset puheensa olivat usein sekavia.
Kun kuningatar Viktoria nousi valtaan 18-vuotiaana, häntä 40 vuotta vanhempi valtiomies Lamb ohjasi nuorta kuningatarta valtiomiestaidoissa ja vietti useita tunteja päivässä kuningattaren seurassa pääministerin ja yksityissihteerin ominaisuudessa.
Lambin puoliso oli kirjailija Caroline Lamb. Lordi Melbourne oli kiinnostunut kirjallisuudesta, ja hänestä tuli lukeneisuutensa ansiosta antiikin kirjailijoiden ja kirkkoisien asiantuntija.
Melbournen kaupunki Australiassa on nimetty Lambin mukaan.
Virtuaalilähiverkko

Virtuaalilähiverkko (engl. Virtual LAN), eli VLAN tarkoittaa fyysisen tietoliikenneverkon jakamista loogisiin osiin. Käytännössä tämä tarkoittaa sitä, että yrityksessä voidaan jakaa eri osastot omiin verkkoihin riippumatta siitä, miten osastot on jaoteltu rakennukseen. Virtuaalilähiverkkojen käyttöönotto vaatii tuen kytkimiltä ja reitittimiltä.
Virtuaalilähiverkkoja tukevat laitteet liittävät lähettämiinsä IP-paketteihin tunnuksia, joiden avulla vastaanottava laite tietää, mihin verkkoon vastaanotettu paketti kuuluu. Kun paketti lähetetään eteenpäin laitteelle, joka ei tue virtuaalilähiverkkoja, poistetaan siitä tunnus.
Laitteiden porttien määrityksissä käytetään termejä tagged ja untagged riippuen siitä, tukeeko vastaanottava laite virtuaalilähiverkkoja vai ei. Tagged-porttiin lähetettävään pakettiin liitetään virtuaalilähiverkkotunnus ja untagged-porttiin lähetettävästä paketista poistetaan mahdolliset tunnukset. Laitteen portti voi olla vain yhden virtuaalilähiverkon untagged-jäsen mutta useamman virtuaalilähiverkon tagged-jäsen.
Standardit

Virtuaalilähiverkkoja hyödyntävät laitteet noudattavat määrättyjä protokollia valmistajien välisen yhteensopivuuden saavuttamiseksi. Virtuaalilähiverkkoprotokollista yleisin on IEEE 802.1Q. Toinen paljon käytetty standardi on Ciscon oma ISL-protokolla.
Aiheesta muualla

802.1Q – Virtual LANs
Yagan

Yagan voi tarkoittaa seuraavia:
Yagan (1795-1833), eurooppalaisia siirtolaisia vastaan taistellut Australian aboriginaali
Yaganit eli yaghanit, intiaanikansa Chilen eteläisimmässä saaristossa
Yagan tetsudō, japanilainen rautatieyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yagan”, voi hakea sivunnimihaulla, laajalla sivunnimihaulla tai tekstihaulla.
Yhdystie 6016

Yhdystie 6016 Keski-Suomen keskussairaalan kohdalla.
Yhdystie 6016 kulkee Jyväskylän Kukkumäestä saman kaupungin alueella sijaitsevaan Rautpohjaan. Yhdystien pituus on 4 kilometriä.
Tien osoitenimenä on Länsiväylä valtateiden 18 ja 23 eritasoliittymältä Keskussairaalantien sekä Savelankadun risteykseen ja Keskussairaalantie koko loppumatkan.
Yhdystie 6043

Yhdystie 6043 lähes koko pituudeltaan.
Yhdystie 6043 on yhdystie joka kulkee Keuruun Haapamäellä sijaitsevasta yhdystien 3481 risteyksestä Haapamäen rautatieaseman tavara-asemalle. Tien pituus on 350 metriä. Tien osoitenimenä on Tavaratie koko matkan ja se sivuaa koko pituudeltaan Kangaslammen itäisiä rantoja. Tien varrella ei sijaitse lainkaan kaupallisia palveluja.
Yhdystie 6042

Yhdystien 6042 alkupiste.
Yhdystie 6042 on yhdystie joka kulkee Keuruun Haapamäellä sijaitsevasta yhdystien 3481 risteyksestä Haapamäen rautatieasemalle. Tien pituus on 850 metriä. Tien osoitenimenä on Asematie koko matkan ja se kulkee koko pituudeltaan katuverkolla. Tien varrelle sijoittuviin palveluihin lukeutuvat muun muassa paikallinen päiväkoti ja elektroniikkamyymälä.
We Will Rock You

| ”We Are the Champions / We Will Rock You” Queen |
| --- | --- | --- |

Singlen tiedot
 Albumilta: News of the World
 Julkaistu: 7. lokakuuta 1977
 Tuottaja(t): Queen, avustamassa Mike Stone
 Tyylilaji: poprock, rock, hard rock
 Kesto: 02.01
 Levy-yhtiö: EMI, Elektra (US)
Queenin muut singlet
| ”Long Away” 1977 | ”We Are the Champions / We Will Rock You” 1977 | ”Spread Your Wings” 1978 |
We Will Rock You on Queenin kappale, joka julkaistiin vuonna 1977 albumilla News of the World, sekä singlenä yhdessä "We Are The Championsin" kanssa. Sen kirjoitti yhtyeen kitaristi Brian May. Kappale tunnetaan erityisesti rytmistään, joka muodostettiin studion lattian polkaisuista ja taputuksista. Kappale on rakenteeltaan hyvin yksinkertainen, koostuen edellä mainitusta rytmistä sekä laulusta. Vasta kappaleen lopussa on lyhyehkö kitaraosuus. Kappaleen kertosäe on hyvin mahtipontinen.
Vuoteen 1982 asti Queen aloitti konserttinsa kappaleen nopeakulkuisella rock-versiolla.
Kappale mediassa

Kappale on ollut myös kolajuoma Pepsin mainoksessa, jossa kappaletta laulavat gladiaattoreiksi pukeutuneet Britney Spears, Pink ja Beyoncé Knowles. Brian May ja Roger Taylor nähdään myös mainoksessa istumassa yleisön joukossa.
Kappale mediassa > Muita versioita

Axl Rose esitti kappaleen Freddie Mercuryn muistokonsertissa 1992. Kappaleen on esittänyt myös amerikkalainen glam metal -bändi Warrant.
Vuonna 2000 Queenin elossa olevat jäsenet levyttivät kappaleesta rap-tyylisen version 5ive-yhtyeen kanssa. Julkaisu meni suoraan Britannian singlelistan kärkeen.
Vianetsintä

Vianetsintä (myös vianpaikannus) on ongelman ratkaisun eräs muoto. Se on systemaattista hakua tarkoituksena saada ratkaistua itse ongelma.
Vianetsintä on usein eliminointiprosessi, jossa eliminoidaan potentiaalisia aiheuttajia. Vianetsintää käytetään lukuisilla aloilla, esimerkkinä järjestelmien hallinta ja elektroniikka.
Vianetsintä tuottaa yleensä indikaation tai diagnoosin järjestelmässä olevasta ongelmasta.
Ongelma kuvataan aluksi virheellisen toiminnan oireena. Vianetsintä on prosessi, jossa määritellään oireille syyt eli aiheuttajat. Tätä kutsutaan syy-seuraus-analyysiksi, missä oire on siis seuraus.
Systeemi kuvataan odotetun tai aiotun käyttäytymisen mukaan termeinä.
Järjestelmään tulevien tapahtumien tai tulotietojen (input) oletetaan tuottavan tiettyjä tuloksia tai lähtötietoja (output).
Mikä tahansa odottamaton, varsinainen ei-toivottu käyttäytyminen on oire, jolloin vianpaikannus on prosessi, joka eristää erityiset syyt normaalikäyttäytymisestä. Usein oireena on pelkästään se, että mitään havaintoa ei voida tehdä (esimerkiksi näytölle tai tulostimelle ei ilmesty mitään tietoa).